Kλασικοί κουραμπιέδες
Στην αιώνια διαμάχη «κουραμπιέδες ή μελομακάρονα;», όσοι προτιμούν του αφράτους, θρυπτούς κουραμπιέδες θα βρουν εδώ την κλασική, αξεπέραστη συνταγή.
2 φλιτζ. τσαγιού βούτυρο κλαριφιέ ή αιγοπρόβειο βούτυρο από βάζο , 1/2 φλιτζ. τσαγιού άχνη ζάχαρη, 5-6 φλιτζ. τσαγιού αλεύρι για όλες τις χρήσεις , 1 1⁄2 φλιτζ. τσαγιού χοντροκομμένα και καβουρδισμένα αμύγδαλα , 2 κάψουλες βανιλίνη , άχνη ζάχαρη για το πασπάλισμα (4 φλιτζ. τσαγιού περίπου)
Για να φτιάξουμε τους κλασικούς κουραμπιέδες, ξεκινάμε χτυπόντας στον κάδο του μίξερ υο βούτυρο με τη ζάχαρη μέχρι το μείγμα να αφρατέψει.Ρίχνουμε τα 2 φλιτζ. τσαγιού από το αλεύρι, μαζί με τη βανιλίνη και τα αμύγδαλα και χτυπάμε καλά. Στη συνέχεια προσθέτουμε σταδιακά το υπόλοιπο αλεύρι και ζυμώνουμε με τον γάντζο ώσπου να γίνει μια ζύμη μαλακή, αφράτη και εύπλαστη (ρίχνουμε όσο αλεύρι χρειαστεί). Προσοχή: δεν παραζυμώνουμε, για να μη γίνουν οι κουραμπιέδες σφιχτοί.Πλάθουμε τη ζύμη σε μπαλάκια και μετά τα πατάμε ελαφρά ή τα πλάθουμε μισοφέγγαρα. Εναλλακτικά, ανοίγουμε τη ζύμη σε πάχος 1-1,5 εκ. και κόβουμε αστεράκια με κουπάτ.Προθερμαίνουμε τον φούρνο στους 175°C και στρώνουμε τη λαμαρίνα του φούρνου με λαδόκολλα. Τακτοποιούμε στο ταψί τους κουραμπιέδες και ψήνουμε για περίπου 30 λεπτά.Στρώνουμε με λαδόκολλα ένα άλλο ταψί.Βγάζουμε τα κουραμπιεδάκια από τον φούρνο, αφήνουμε 5-10 λεπτά στο ταψί να κρυώσουν και μετά τα μεταφέρουμε προσεκτικά στο καθαρό ταψί με τη λαδόκολλα. Με ένα μεγάλο σουρωτήρι κοσκινίζουμε από πάνω την άχνη και τα καλύπτουμε επιμελώς.Αφού κρυώσουν καλά, τα μεταφέρουμε σε πιατέλα ή σε μεταλλικό κουτί.
Αλεύρι (ζύμες),Βούτυρο,Ζάχαρη,Χριστούγεννα